Svjetski kup u biatlonu 1989/1990.
Svjetski kup u biatlonu 1989/90. je trinaesto po redu takmičenje biatlonaca za Svjetski kup u biatlonu u organizaciji tadašnje sportske organizacije Union Internationale de Pentathlon Moderne (UIPMB). Sezona je počela u decembru 1989. u Obertauernu u Austriji, a završena marta 1990. u Kontiolahtiju u Finskoj. U ovoj sezoni, takmičenja su održavana po osmi put u ženskoj konkurenciji. Takmičenja u muškoj konkurenciji održana su u disciplinama pojedinačno na 20 km, sprint 10 km, štafeta 4 × 7,5 km i tim 20 km, a u ženskoj pojedinačno na 15 km, sprint 7,5 km i štafeta 3 × 7,5 km. Vrhunac takmičenja bilo je Svjetsko prvenstvo u biatlonu u sovjetskom Minsku, na kojem su održana takmičenja u ženskoj i muškoj konkurenciji. U Minsku su, zbog lošeg vremena održana samo dva pojedinačna takmičenja u obje konkurencije, a utrke u sprintu i štafetne utrke naknadno su održane u martu u Oslu. Rezultati sa Svjetskog prvenstva brojani su za ukupni plasman Svjetskog kupa. Ukupni pobjednik Svjetskog kupa u muškoj konkurenciji postao je po prvi put, biatlonac Sovjetskog saveza Sergej Čepikov, dok je u ženskoj konkurenciji po prvi put, pobijedila čehoslovačka biatlonka Jiřina Pelcová.